Ілля Варанкоў

вёска Малое Сітна Полацкі раён, Віцебская вобл.

Маласітнянская дзіцячы сад – базавая школа

Мне вельмі падабаецца творчая спадчына Рыгора Іванавіча Барадуліна. Асабліва мяне зацікавіла выданне з каляровымі вясёлымі малюнкамі “Азбука – вясёлы вулей”. У сваёй кнізе аўтар на кожную літару ў алфавіце падабраў прыгожыя, мілагучныя беларускія словы. Гартаючы азбуку, абавязкова знойдзеш на кожнай старонцы апісанне-вершык пэўнай літары.

Калі вы прачытаеце “Азбуку” Рыгора Барадуліна, то адчуеце, з якой павагай, любоўю і цеплынёй пісьменнік адносіцца да сваёй мовы, Радзімы, яе прыроды.

Цытата, якую я выбраў, з’яўляецца своеасаблівым уступам да кнігі “Азбука – вясёлы вулей”. У гэтых цудоўных словах, на маю думку, заключаны не толькі сэнс “Вясёлага вулею”, у якім пчолкі-літаркі “носяць мёд у соты ведаў”. Тут уважлівы чытач знойдзе для сябе, сучаснага і будучага пакаленняў запавет-зварот у вершаванай форме. І я спадзяюся, што, прачытаўшы гэтую кнігу, вы таксама, як Рыгор Іванавіч і я, будзеце яшчэ больш шанаваць нашы “святыя словы беларускай звонкай мовы”.